A4-0143/97

Ψήφισμα για την ανακοίνωση της Επιτροπής - Κώδικας πρακτικής για την εφαρμογή της ισότητας της αμοιβής για εργασία ίσης αξίας για τις γυναίκες και τους άνδρες (COM(96)0336 - C4-0460/96)

Το Ευρωπαϊκό Κοινοβούλιο,

- έχοντας υπόψη το άρθρο 119 της Συνθήκης για την Ευρωπαϊκή Κοινότητα και το άρθρο 6 της Συμφωνίας για την κοινωνική πολιτική που έχει συναφθεί μεταξύ των κρατών μελών και της Ευρωπαϊκής Κοινότητας εκτός της Μεγάλης Βρετανίας και της Βορείου Ιρλανδίας,

- έχοντας υπόψη την οδηγία 75/117/ΕΟΚ για την προσέγγιση των νομοθεσιών των κρατών μελών σχετικά με την εφαρμογή της αρχής της ισότητας της αμοιβής για εργασία ίσης αξίας για τις γυναίκες και τους άνδρες ((EE L 45 της 19.2.1975, σελ. 19)),

- έχοντας υπόψη την ανακοίνωση της Επιτροπής (CΟΜ(96)0336 - C4-0460/96),

- έχοντας υπόψη το Μνημόνιο της Επιτροπής για ισότητα της αμοιβής για εργασία ίσης αξίας (COM(94)0006),

- έχοντας υπόψη τό ψήφισμά του της 13ης Φεβρουαρίου 1996 σχετικά με το Μνημόνιο για ισότητα της αμοιβής για εργασία ίσης αξίας ((ΕΕ C 65 της 4.3.1996, σελ. 43)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής για τα Δικαιώματα της Γυναίκας (A4-0143/97),

Α. λαμβάνοντας υπόψη ότι παρά την ύπαρξη ήδη από το 1975 της Οδηγίας για την ισότητα της αμοιβής, η αρχή της ίσης αμοιβής για εργασία ίσης αξίας συνεχίζει να μην γίνεται πλήρως σεβαστή, όπως αποδεικνύεται από το συνεχιζόμενο χάσμα των αμοιβών μεταξύ ανδρών και γυναικών, χάσμα το οποίο έχει επιδεινωθεί κατά τη διάρκεια της οικονομικής ύφεσης,

Β. λαμβάνοντας υπόψη τη συνεχιζόμενη ύπαρξη ανισοτήτων στην αμοιβή η οποία αποδεικνύει ότι η ίδια η νομοθεσία δεν αποτελεί πάντοτε ικανοποιητικό μέσο αντιμετώπισης ενός προβλήματος ή εφαρμογής μιά αρχής ή ελάχιστων προδιαγραφών,

Γ. λαμβάνοντας υπόψη ότι ο κώδικας πρακτικής που έχει προωθηθεί από την Επιτροπή για την εφαρμογή ίσης αμοιβής για εργασία ίσης αξίας για τις γυναίκες και τους άνδρες αποτελεί συγκεκριμένο και πρακτικό μέσον που στοχεύει στην αντιμετώπιση ορισμένων ανεπαρκειών της νομοθεσίας για την ισότητα της αμοιβής ενισχύοντας εκείνους που ασχολούνται με τα συστήματα αμοιβών ούτως ώστε να υπάρχει μεγαλύτερος σεβασμός στην αρχή της ισότητας της αμοιβής,

Δ. λαμβάνοντας υπόψη ότι εάν ο κώδικας πρακτικής ληφθεί υπόψη και ας εφαρμοσθεί από τις κυβερνήσεις, τους εργοδότες και τους εκπροσώπους των εργαζομένους θα συμβάλει στη μείωση των ανισοτήτων της αμοιβής μεταξύ γυναικών και ανδρών,

Ε. λαμβάνοντας υπόψη ότι ο κώδικας δεν είναι πιθανό να εξαλείψει εντελώς τις ανισότητες για την αμοιβή δεδομένου ότι αυτές αποτελούν αποτέλεσμα του συνεχιζόμενου επαγγελματικού διαχωρισμού, οριζόντιου και κάθετου, στην αγορά εργασίας όπως αποδεικνύεται από την εκπροσώπηση των γυναικών στον τομέα με τις χαμηλότερες αμοιβές[semigr ] λαμβάνοντας υπόψη ότι απαιτούνται ριζικότερα μέτρα για την αναδιάρθρωση της αγοράς εργασίας και την εξάλειψη παρόμοιων διαχωρισμών,

ΣΤ. λαμβάνοντας υπόψη ότι στην γεφύρωση του χάσματος στην αμοιβή μεταξύ γυναικών και ανδρών δεν βοηθάει το γεγονός ότι μεγάλος αριθμός γυναικών είναι παγιδευμένες σε συμβόλαια «άτυπης» απασχόλησης[semigr ] λαμβάνοντας υπόψη ότι η θέση τους θα μπορούσε να βελτιωθεί εάν οι τρέχουσες διαπραγματεύσεις μεταξύ των κοινωνικών εταίρων για την άτυπη εργασία οδηγούσαν σε μία συμφωνία σε κοινοτικό επίπεδο ή σε μία νομοθετική ρύθμιση που θα βελτίωνε κατά ουσιαστικό τρόπο τα συμβατικά δικαιώματα των ατύπως εργαζομένων,

Ζ. λαμβάνοντας υπόψη ότι στις περισσότερες περιπτώσεις η αύξηση των αποκεντρωμένων μισθολογικών διαπραγματεύσεων έχει διογκώσει το φαινόμενο της άνισης αμοιβής δεδομένου ότι οι γυναίκες απασχολούνται λιγότερο σε εταιρείες και τομείς όπου υπάρχουν δυνατότητες συλλογικών διαπραγματεύσεων των αμοιβών σε σχέση με την παραγωγικότητα,

1. επιδοκιμάζει την πρόταση για ένα Κώδικα Πρακτικής ο οποίος ακολουθεί λεπτομερώς τις προτάσεις του Κοινοβουλίου[semigr ] είναι πεπεισμένη ότι ο εν λόγω Κώδικας μπορεί να συμβάλλει σε μία σημαντική βελτίωση προς την κατεύθυνση της καθιέρωσης πιο ουδέτερων συστημάτων κατάταξης και αξιολόγησης της εργασίας από απόψεως φύλου, και θα μπορούσε να χρησιμεύσει ως μέσο για την κατάργηση άδικων μισθολογικών στοιχείων, όπως οι αδικαιολόγητες πριμοδοτήσεις και οι παροχές που δεν αιτιολογούνται από την εργασία και τη σχετική περιγραφή των καθηκόντων[semigr ] εκφράζει ικανοποίηση για το γεγονός ότι ο Κώδικας Πρακτικής κρίνεται ως ένα πρακτικό μέσο για τους κοινωνικούς εταίρους και το γεγονός ότι αυτοί συνέβαλαν στην κατάρτισή του[semigr ]

2. υπογραμμίζει ότι ο κώδικας πρακτικής θα πρέπει να εφαρμοστεί σε όλους τους υπαλλήλους (συμπεριλαμβανομένων και των εργαζομένων κατ' οίκον) είτε πλήρους ωραρίου είτε μερικής απασχόλησης είτε εκτάκτων ή προσωρινών συμβολαίων, ανεξάρτητα από τη χρονική διάρκεια της υπηρεσίας[semigr ]

3. είναι πεπεισμένη ότι μια εκστρατεία πληροφόρησης και ευαισθητοποίησης, επικεντρωμένη, μεταξύ άλλων στους κοινωνικούς εταίρους και τους εκπροσώπους τους, αποτελεί απαραίτητη προϋπόθεση για τις προσπάθειες μείωσης των μισθολογικών διαφορών που υφίστανται σήμερα, πολλές από τις οποίες οφείλονται σε εσφαλμένες απόψεις που βασίζονται στο φύλο, σε ό,τι αφορά το περιεχόμενο της εργασίας και τη προβλεπόμενη περιγραφή των καθηκόντων[semigr ] υπενθυμίζει στην Επιτροπή και ειδικότερα στους κοινωνικούς εταίρους ότι, προκειμένου να είναι αποτελεσματικός ο Κώδικας πρέπει να διαδοθεί σε όλα τα επίπεδα που μετέχουν στη σύναψη των μισθολογικών συμβάσεων[semigr ] επισημαίνει ότι πρέπει να καταβληθεί ιδιαίτερη προσπάθεια για τη διάδοση της πληροφόρησης στις μικρομεσαίες επιχειρήσεις όσον αφορά τις κατηγορίες εργασίας στις οποίες κυριαρχεί η γυναικεία παρουσία και όπου η εργασία είναι κυρίως κατά μερική απασχόληση ή άτυπη, παρά πλήρης απασχόληση και εργασία αορίστου χρόνου[semigr ]

4. ζητεί από την Επιτροπή να παράσχει πληροφόρηση, εκπαίδευση και οδηγίες, επικεντρωμένη στους κοινωνικούς εταίρους και τους εκπροσώπους τους, που ασχολούνται στη λήψη αποφάσεων περί πληρωμών και επιδομάτων[semigr ]

5. συμφωνεί με την Επιτροπή ότι οι κυβερνήσεις, εφαρμόζοντας τον κώδικα στον δημόσιο τομέα, μπορούν να παίξουν σημαντικό ρόλο με το να αποτελέσουν παράδειγμα εφαρμογής της αρχής της ίσης αμοιβής για εργασία ίσης αξίας[semigr ] αλλά επισημαίνει ότι οι περικοπές στις δημόσιες δαπάνες μπορεί να έχουν αρνητικές επιπτώσεις στην αξία που δίδεται σε ορισμένες εργασίες στον τομέα της υγείας, της εκπαίδευσης και της φροντίδας για τα παιδιά και τους ηλικιωμένους και να περιορίσει την πρόσβαση σε καλής ποιότητος υπηρεσίες κοινής ωφελείας από τις οποίες εξαρτώνται πολλοί άνδρες και γυναίκες[semigr ]

6. υπογραμμίζει ότι η πρώτη απαίτηση για την εφαρμογή του κώδικα είναι η εκτίμηση της εργασίας αλλά ότι τα συστήματα εκτίμησης εργασίας πρέπει να δομούνται προσεκτικά ώστε να εντοπίζουν τις διακρίσεις και να μην τις διαιωνίζουν. Υπογραμίζει ότι για την αποφυγή της εκτίμησης της εργασίας που βασίζεται σε παρόγοντες που σχετίζονται με το φύλο θα πρέπει να χρησιμοποιούνται παράγοντες ισότιμης σύγκρισης μεταξύ της ανδρικής και γυναικείας εργασίας. Επιμένει ότι είναι υψίστης σημασίας η εξασφάλιση της διαβούλευσης και της συμμετοχής των εργαζομένων, ιδιαίτερα των γυναικών, κατά τον σχεδιασμό και την υλοποίηση των συστημάτων αξιολόγησης της εργασίας[semigr ]

7. καλεί την Επιτροπή να πραγματοποιήσει έρευνες για τη δημιουργία εργασιακών σχημάτων «ελεύθερων από παράγοντες φύλου» και να προετοιμάσει πρότυπες οδηγίες αξιολόγησης της εργασίας για χρησιμοποίησή τους ως σημείων αναφοράς εκ μέρους των κοινωνικών εταίρων[semigr ]

8. φρονεί πως θα ήταν σκόπιμο να υπάρχει σαφέστερη διάκριση ανάμεσα στα συνθετικά στοιχεία μιας αμοιβής που προκύπτει από τις κοινωνικές εξελίξεις και τα συνθετικά στοιχεία που συνδέονται ουσιαστικά με τις μισθολογικές συμβάσεις που συνάπτονται σε επίπεδο επιχείρησης, όπου οι θεωρήσεις που αφορούν το φύλο είναι πολύ συχνότερες[semigr ]

9. διαπιστώνει με ανησυχία ότι ο κώδικας περιλαμβάνει ιδιαίτερα γενικές περιγραφές όσον αφορά την άσκηση των προβλεπομένων καθηκόντων, γεγονός το οποίο επιτρέπει στους κοινωνικούς εταίρους να αφίστανται από μία ουδέτερη περιγραφή, και κατά συνέπεια, να καθορίζουν αδιαφανή μισθολογικά επίπεδα[semigr ] φρονεί ότι η διαφάνεια και η πρόσβαση στην πληροφόρηση όσον αφορά στοιχεία τέτοιου είδους εξακολουθούν να είναι τα αποτελεσματικότερα μέσα για τις διαπραγματεύσεις και τις συγκρίσεις[semigr ]

10. θεωρεί ότι η εφαρμογή του εν λόγω κώδικα θα ληφθεί υπόψη στις διαμάχες σχετικά με το βάρος της απόδειξης σε περιπτώσεις διακρίσεων λόγω φύλου[semigr ] παρακινεί την Επιτροπή και το Συμβούλιο να προβούν σε ταχεία έγκριση της οδηγίας όσον αφορά το βάρος της αποδεικτικής ευθύνης, λαμβάνοντας υπόψη τη γνωμοδότηση του Ευρωπαϊκού Κοινοβουλίου[semigr ]

11. παροτρύνει τους κοινωνικούς εταίρους, εφόσον κυρίως μέσω των συλλογικών διαπραγματευτικών διαδικασιών εφαρμόζεται η ισότητα της αμοιβής για εργασία ίσης αξίας, να λάβουν όλα τα απαραίτητα μέτρα ούτως ώστε στις συμφωνίες αμοιβής να γίνονται σεβαστές οι αρχές της μη διάκρισης μεταξύ γυναικών και ανδρών και αυτές οι συλλογικές διαπραγματευτικές διαδικασίες να υπόκεινται σε προσεκτική και τακτική αναθεώρηση για την αποφυγή της επανεμφάνισης διακρίσεων στα συστήματα αμοιβών στο μέλλον.

12. θεωρεί ως ουσιαστικής σημασίας για την εξάλειψη των διακρίσεων στην αμοιβή, οι γυναίκες να λαμβάνουν μέρος στις συλλογικές διαπραγματεύσεις.Ζητεί από τους κοινωνικούς εταίρους να παρουσιάσουν τα μέτρα που έχουν λάβει για την αύξηση της γυναικείας αντιπροσώπευσης και συμμετοχής στις αντίστοιχες οργανώσεις τους, και τα διαπραγματευτικά τους σώματα[semigr ]

13. πιστεύει ότι ο σχεδιασμός συστημάτων αξιολόγησης της εργασίας και η εφαρμογή της αρχής της ίσης αμοιβής για εργασία ίσης αξίας μέσω της διαδικασίας της συλλογικής διαπραγμάτευσης απαιτεί συγκεκριμένη κατάρτιση και πρόσβαση σε συμβουλές εμπειρογνωμόνων για εκείνους που ασχολούνται με το θέμα, συμπεριλαμβανομένων των ίδιων των εργαζομένων[semigr ] ζητεί από την Επιτροπή να δημιουργήσουν μία βάση δεδομένων μετά των εμπειρογνωμόνων και των οργανώσεων σε όλα τα κράτη μέλη που είναι σε θέση να συμβουλεύσουν τους εργοδότες και τους εργαζομένους καθώς και τους αντιπροσώπους τους σχετικά με την ισότητα της αμοιβής για εργασία ίσης αξίας και να προωθήσει και να ενθαρρύνει αυτή την πρακτική[semigr ]

14. πιστεύει ότι η διαφάνεια τόσο στην αξιολόγηση της εργασίας όσο και στις συλλογικές διαπραγματεύσεις αποτελεί ουσιαστική προϋπόθεση κάθε πολιτικής που στοχεύει στην εξασφάλιση της αρχής της ισότητας της αμοιβής για εργασία ίσης αξίας, και ζητεί από τα κράτη μέλη και την Επιτροπή να βελτιώσουν την πρόσβαση σαφών και ενημερωμένων στατιστικών σχετικά με τα επίπεδα αμοιβών ιδιαίτερα σε τομεακά και διατομεακά επίπεδα[semigr ]

15. ζητεί από την Επιτροπή να παρακολουθήσει την εφαρμογή του κώδικα και να συλλέξει παραδείγματα καλής ή μεταρρυθμιστικής πρακτικής καθώς και να διευκολύνει την ανταλλαγή και την προώθησή τους με τον πιο αποτελεσματικό τρόπο[semigr ]

16. ζητεί από την Επιτροπή να ελέγξει την εφαρμογή του κώδικα πρακτικής και εάν εντός τριών ετών το μέτρο δεν έχει αποφέρει την επιθυμητή μείωση των διαφορών στις αμοιβές, να αντιμετωπίσει το ενδεχόμενο μιας νομικά δεσμευτικής κατοχύρωσης του κώδικα πρακτικής[semigr ] θεωρεί ότι κατά την διάρκεια της δράσης παρακολούθησης, ο κώδικας πρέπει να επιβάλλει στους εργοδότες και στους διαπραγματευτές τη λήψη θετικών μέτρων υπέρ των γυναικών που υφίστανται διακρίσεις[semigr ]

17. επισημαίνει την άνιση κατανομή μεταξύ ανδρών και γυναικών που εξακολουθεί να υφίσταται όσον αφορά τα καθήκοντα παροχής μέριμνας και η οποία έχει άμεση επίδραση στις επαγγελματικές δραστηριότητες των γυναικών και πρέπει να θεωρηθεί ως μία από τις αιτίες των διακρίσεων στην αγορά εργασίας και ως εκ τούτου, στο επίπεδο των αμοιβών[semigr ]

18. επαναλαμβάνει την επιθυμία του στη νέα συνθήκη, σύμφωνα με τη νομολογία του Ευρωπαϊκού Δικαστηρίου, το άρθρο 119 να διευρυνθεί κατά τέτοιον τρόπο, ώστε να θεσπισθεί το δικαίωμα ίσης αμοιβής για εργασία ίσης αξίας[semigr ]

19. αναφέρεται στις αποφάσεις του Ευρωπαϊκού Δικαστηρίου, στις οποίες καθορίζεται ότι η ίση αμοιβή για εργασία ίσης αξίας δεν πρέπει μόνο εντός ορισμένων κλάδων της βιομηχανίας να πραγματοποιηθεί αλλά και πέραν των συνόρων των διαφόρων κλάδων[semigr ] καλεί τους κοινωνικούς εταίρους και τις αρμόδιες αρχές να μεριμνήσουν, ούτως ώστε ο στόχος αυτός να υλοποιηθεί πράγματι[semigr ]

20. καλεί τα κράτη μέλη να δημιουργήσουν ένα δίκτυο εμπειρογνωμόνων οι οποίοι θα επαληθεύσουν την εφαρμογή της κοινοτικής νομοθεσίας στον τομέα των αποδοχών, προβλέποντας διαδικασίες και κυρώσεις που θα διασφαλίζουν την ορθή της εφαρμογή[semigr ]

21. θεωρεί μεγάλης σημασίας οι γυναίκες να αποκτήσουν καλύτερη πρόσβαση σε επαγγελματική κατάρτιση, μετεκπαίδευση και επαγγελματική επιμόρφωση[semigr ]

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή και τους ευρωπαίους κοινωνικούς εταίρους.